stanford-oval/wikipedia huggingface dataset:
הסכמה

ערך זה עוסק במכתב נלווה המופיע בראשית ספר, שבו מעידה אישיות בעלת מוניטין על טיבו של הספר. אם התכוונתם למשמעות אחרת, ראו .
תחילת ההסכמות לספרו של הרב י"ד זינגר, "זיו המנהגים"
בספרות התורנית, "הסכמה" היא מכתב נלווה המופיע בראשית ספר, שבו מעידה אישיות תורנית חשובה על טיבו של הספר. לעיתים נהוג לכתוב הסכמה לספר גם מבלי לעיין בתוכנו. החל מסוף המאה ה-20 ניתן למצוא הסכמות גם על קלטות ותקליטורי שמע.
ההסכמה משמשת בדרך כלל למספר מטרות. המטרה המרכזית היא להעיד שתוכנו של הספר ראוי לעיון ושהמחבר אכן בקיא בנושא. מטרות נוספות שלהן שימשו הסכמות, בעיקר בעבר, היו שמירה על זכויות היוצרים של מחבר הספר על ידי הטלת איסור להדפיס אותו בלי רשות, וכן לעיתים במקום שהיו משאבי דפוס מוגבלים הועילה ההסכמה להעדיף ספר אחד על פני אחר.
היסטוריה

ההסכמות החלו להופיע בשערי ספרים במאות האחרונות, לאחר מהפכת הדפוס והחלת הצנזורה על ספרים עבריים. ההסכמה הראשונה ניתנה בשנת 1490 בערך לספר "האגור", ספר הלכתי של ר' יעקב ברוך לנדא, שיצא לאור בהוצאת בית הדפוס של משפחת שונצינו בנאפולי. ההסכמה הראשונה שעניינה איסור הסגת גבול ניתנה ב-1518 לשלושה מספריו של רבי אליהו בחור.
החובה לבקש הסכמה נקבעה לראשונה בשנת 1554 על ידי רבני שבע קהילות מאיטליה (רומא, בולוניה, ונציה, פרארה, רג'יו, מנטובה ומודנה) שהתכנסו בפיררה ותיקנו שאין להדפיס ספר עברי ללא הסכמת שלושה רבנים ופרנס של הקהילה. התקנה באה מספר חודשים לאחר פקודת האפיפיור שאסרה החזקת ספרים המכילים דברים נגד הנצרות. לדעת חוקרים רבים, מטרת התקנה הייתה ליצור מערכת ביקורת פנימית, אך לדעת מאיר בניהו, סמיכות התאריכים הזו מקרית.
ב-1603 נאספו בפרנקפורט נציגי קהילות באשכנז ואסרו להדפיס ספר בבזל או בשאר אשכנז ללא נטילת רשות. תקנה זו נבעה מהחשדות שהיו כלפי ספרים שהודפסו בעיר בזל באותה עת. ב-1684, עם עליית השבתאות, אסר ועד ארבע ארצות הדפסת ספרים חדשים בלא רישיון מיוחד.
בראשית ההשכלה עברה ההסכמה התאמה שחיברה את ספרי המדע לספרי העולם היהודי המסורתי, תוך התאמה לתפיסת העולם ה"משכילית". בשנת 1788 פרסם ברוך לינדא את ספר המדע הפופולרי העברי "ראשית לימודים", במקום הסכמה רבנית צירף לינדא לספרו הקדמה מאת "האדון הרופא החכם החוקר הטבעי המפואר" מרכוס אליעזר בלוך והקדמה מאת "האדון הרופא החוקר הפילוסוף הטבעי המפואר" מרכוס הרץ.
הסכמות כיום

בציבור החרדי נחשבת ההסכמה לרכיב שהוא כמעט חובה. מקובל לומר שהאירוע שתרם מאוד להרחבת השימוש בהסכמות היה השבתאות, בעקבות האכזבה הרבה משבתי צבי שרבים מהיהודים בתקופתו נהרו אחריו, הוחלט על מתן הסכמות על מנת לבדוק כל ספר שנכתב, שכותבו ותוכנו ראויים. לפי החתם סופר דרושה הסכמה משלושה רבנים ולפי הרב יוסף חיים זוננפלד מספיקה הסכמה של רב אחד. כיום אין אוכפים את הדרישה לקבלת הסכמה לספר, אולם עדיין מדובר בנוהג כולל.
עם התפתחות טכנולוגיית הדפוס, מובאות היום ההסכמות כצילום של המכתב המקורי על נייר המכתבים של המסכים ולעיתים אף בכתב ידו ממש. בדרך כלל מנצלים המסכימים את ההסכמה לשם העתרת שבחים מופלגים על מחבר הספר, בלשון עשירה ועתירת מליצות ולעיתים קרובות גם בחרוזים. בדרך כלל ההסכמות כתובות בנוסח המאפשר להסיק אם הממליץ קרא את הספר בעיון, או רק סקר בסקירה חטופה. יש מחברים המגדילים לעשות ומסתפקים בהבאת הסכמה שנתן רב לספר קודם שלהם. לעומת זאת יש מקרים שבהם הרב המסכים מצרף להסכמה רשימה ארוכה של תיקונים והערות לספר (דבר המתפרש בדרך כלל כמחמאה לכותב הספר, שתלמיד חכם בולט מצא לנכון לעיין בספרו).
גם בין הרבנים יש מדרגות שונות; יש רבנים המעניקים ברוחב יד הסכמה לכל כתב יד המובא להם לעיון, ויש כאלה הנמנעים בכלל ממתן הסכמות או נותנים הסכמה רק במקרים נדירים ולאחר בדיקה מדוקדקת של הספר והמחבר. הציבור בדרך כלל יודע לאיזו הסכמה יש לייחס ערך רב ולאיזו פחות.
נהוג לחשוב שמתרחש תהליך של "אינפלציה" בהסכמות. עדות לכך הם דברי הרב חיים קנייבסקי שהשיב לשאלה האם הסכמות הניתנות לספרים הן ראיה לכך שניתן לסמוך על הספר: "בזמננו אין ראיה כלל, כי ההסכמה שנותנים למחבר הספר הוא מצד גמילות חסדים, וכותבי ההסכמות אינם בודקים כלל את הספר, ולפעמים סומכים על חזקת המחבר כידוע".(הקישור אינו פעיל)
בספרי עיון חילוניים אין נוהג מקובל להוסיף הסכמה, אך קיימות דוגמאות כאלה. כך לדוגמה הספר "לפני ולפנים" של אבשלום אליצור, מתחיל בפתח-דבר מאת פרופ' שלמה שוהם.
לקריאה נוספת

מאיר בניהו, הסכמה ורשות בדפוסי ויניציאה : הספר העברי מעת הבאתו לדפוס ועד צאתו לאור, מכון בן צבי ומוסד הרב קוק, ירושלים, תשל"א
פרופ' נחום רקובר, ה"הסכמות" לספרים כיסוד לזכות היוצרים, ירושלים: משרד המשפטים, תשל"א 1970
אבישי אלבוים, מסכים או לא מסכים, בבלוג ספריית הרמב"ם "עם הספר"
הערות שוליים

↑  מסכים או לא מסכים?, בבלוג ספריית הרמב"ם.
↑  א.מ. הברמן, המדפיסים בני שונצינו, וינה ה'תרצ"ג, עמ' 35-36.
↑  מאיר בניהו, הסכמה ורשות בדפוסי ויניציאה : הספר העברי מעת הבאתו לדפוס ועד צאתו לאור, מכון בן צבי ומוסד הרב קוק, ירושלים, תשל"א, עמ' 81-83
↑  שלום יעקב אברמוביץ', עת לדבר, המליץ, 31 בינואר 1871.
↑  [1=http://www.bhol-forums.co.il/forum.asp?forum_id=771]
| --- | --- |
בקרת זהויות :  NLI: 987007294015705171
מחמם מים מיידי

מחמם מים מיידי הוא מתקן המחמם מים באופן מיידי עם פתיחת הברז המשמש לצריכת המים (להבדיל מחימום מראש). מתקנים אלה צורכים חשמל או גז בישול כמקור אנרגיה לחימום המים.
מחמם מים מהיר חשמלי

מחממים אלו פועלים בשיטה בה המים זורמים דרך דוד קטן. בתוך הדוד ישנו גוף חימום חשמלי. עם פתיחת ברז המים מנגנון אוטומטי מזהה זרימת מים והוא דורך מפסק המפעיל את גוף החימום. המים הקרים נכנסים מצד אחד של הדוד ויוצאים בקצה השני. בשל המעבר הצר בתוך הדוד הקטן, המים הקרים שעוברים דרכו מתחממים במהירות. המחמם מצויד בתרמוסטט המגן מפני התחממות יתר.
יעילות המכשיר נמדדת בשני פרמטרים מרכזיים, ההספק החשמלי של גוף החימום וספיקת המים.[דרושה הבהרה]
קיימים שני דגמים עיקריים למחממים אלו:
מכשיר קצה – פועל כאשר יש לחץ בתוך המערכת עקב זרימת מים. לכן לא ניתן לסגור את פתח יציאת המים שכן במצב זה המחמם יעבוד כל הזמן. מגבלה זו לא מאפשרת לחבר אותו למספר נקודות מים.
מכשיר נסתר מרכזי – מופעל על ידי מנגנון המזהה זרימה (לא לחץ) ולכן ניתן להתקין מכשיר לפני ברז המים כגון מתחת לכיור או על קו המים החמים הראשי. המכשיר מסתנכרן עם דוד השמש אם קיים ונכנס לפעולה רק כאשר טמפרטורת המים היוצאים מהדוד נמוכה מהרצוי. להתקנה על קו המים החמים הראשי נדרש מכשיר בעל הספק חשמלי גבוה, שבהכרח צריך להיות תלת פאזי.
מחמם מים מהיר המופעל על גז ביתי

מחממים אלו פועלים בשיטה בה המים זורמים דרך צינור נחושת ארוך ומסולסל כאשר קצהו השני מחובר לצינור המים החמים הראשי. החלק המסולסל של הצינור ממוקם מעל, או בין, שני מבערים המחוברים למערכת הגז הביתית. חיישן המזהה זרימת מים פותח את ברז הגז ומפעיל מצת אלקטרוני המדליק את המבערים. מבערים אלו מחממים את צינור הנחושת דרכו זורמים המים. מכיוון שמסלול המים דרך הצינור המסולסל ארוך, עובר מספיק זמן כדי שהמים יספיקו להתחמם. כך מסופקים מים חמים ללא הגבלה באופן מיידי.
מחמם מים באמצעות השראה אלקטרומגנטית

מחמם מים זה פועל על ידי אלקטרומגנט שיוצר שדה אלקטרומגנטי בין שתי אלקטרודות, בין שתי האלקטרודות מוצב צינור מתכת. האלקרומגנט מחליף את הקוטביות שלו בתדירות גבוהה, בכל חילוף קוטביות האלקטרונים מסתדרים בצינור המתכת באופן הפוך, ולמעשה בשל התדירות הגבוהה הם רוטטים במהירות. תנועה זו גורמת לחימום הצינור. במחמם המים מופעלת משאבה שמזרימה מים או כל נוזל אחר באופן אקטיבי בצינור המתחמם. הנוזלים סופחים את החום בניצולת גבוהה מאוד 97% מהאנרגיה המושקעת ויוצאים בטמפרטורה גבוהה עד כ-C° 110.
מחמם מים מידי
זיקית (סיפור)

| --- | --- |

 מידע כללי
 מאת:  אנטון צ'כוב 
 שפת המקור:  רוסית 
 סוגה:  סיפור קצר 
 הוצאה
 תאריך הוצאה:  8 בספטמבר 1884 (יוליאני) 
 
זיקית (ברוסית: Хамелеон) הוא שמו של סיפור קצר שנכתב על ידי הסופר והמחזאי הרוסי אנטון צ'כוב בשנת 1884.
הסיפור הוא סאטירה המעלה את נושא אי-השוויון בין המעמדות. הוא מציג את פחדו של אדם בפני סמכות, בפני אדם בעל מעמד גבוה יותר, התנהגות המביאה לידי שינוי עמדות באופן קיצוני ונלעג.
עלילה

הסיפור מדבר על דמותו של מפקח המשטרה, אוצ'ומלוב, אשר נקלע למצב בו הוא צריך להחליט בין אם לשפוט לטובת חריוקין, אדם ממעמד נמוך אשר כלב נשך אותו באצבעו, לבין בעליו של הכלב הנושך. במהלך הסיפור עולה השאלה האם הכלב שייך לגנרל ז'יגאלוב, או לא. אוצ'ומלוב, אשר פוחד להסתבך עם הגנרל, ממהר לשנות באופן קיצוני את עמדותיו, בכל פעם שעולה השערה אחרת בקשר לזהות הכלב.
ישנו גם קשר למעמדות בסיפור מכיוון שככה מסופר בסיפור שמפקד המשטרה אוצ'ומלוב פעל לפי כך: הוא שינה את דעתו בגלל שהוא נקלע למצב שבו עלולה הכרעתו לפגוע באדם ממעמד גבוה (לדוגמה: הגנרל, אחיו של הגנרל).
הסיפור מדבר על הצביעות של אוצ'ומלוב ולכן קוראים לסיפור זיקית.
אוסטין אברמס

| --- | --- |

אברמס, 2018
 לידה:  2 בספטמבר 1996 (בן 28) סרסוטה, פלורידה, ארצות הברית 
 שם לידה:  אוסטין נואה אברמס
 מדינה:  ארצות הברית ארצות הברית
 תקופת הפעילות:  מ-2011 
 https://austin-abrams.com
 פרופיל ב-IMDb
 
אוסטין נואה אברמס (באנגלית: Austin Noah Abrams; נולד ב-2 בספטמבר 1996) הוא שחקן אמריקאי ממוצא יהודי.
ביוגרפיה

אברמס נולד וגדל בסרסוטה, פלורידה שבארצות הברית. הוא בנם של לורי ובראדלי אברמס, שניהם רופאים. משפחתו של אביו היא אשכנזית וממוצא יהודי-רוסי ויהודי-בלארוסי. נחשף לראשונה למשחק בגיל חמש כאשר, אמו רשמה אותו למחנה משחק כדי לעזור להתגבר על הביישנות שלו.
בתפקידו הראשון בתיאטרון, אוסטין גילם את צ'יפ בהפקה של "היפה והחיה". כמה מהשחקנים שהיוו לו השראה כוללים את הית' לדג'ר, רוברט פטינסון, כריסטופר אבוט, אדם דרייבר, דניאל קלויה וראיין גוסלינג.
קריירה

בשנת 2011 שיחק לראשונה במותחן הפעולה "שעון מתקתק" בכיכובו של קובה גודינג ג'וניור.
בשנת 2015 שיחק בדרמת המתח "הקרבה" אודות ארבעה נערים מעיירה קטנה בטקסס הנאבקים במצפונם לאחר תאונה טרגית.
בשנים 2015–2016 אוסטין גילם את רון אנדרסון בסדרת הטלוויזיה "המתים המהלכים" במהלך העונות החמישית והשישית. בשנת 2017, הוא השתתף בסרטו של קייל וילאמובסקי "כל סוף הקיץ" בו גילם את האנטר גורסקי, נער בן 16 מרושע, שמקדיש מעט תשומת לב למושא אהבתו של חברו הטוב קונרד. עוד בשנת 2017, אברמס שיחק בתפקיד טרוי בסרט הדרמה הקומית "מה עם בראד?".
בשנת 2018, גילם את ג'קסון ברבר בסדרת הטלוויזיה "האמריקאים". בשנת 2019, שיחק בתפקיד ראשי בסרט הקולנוע "סיפורים מפחידים שמספרים בחשכה", בשנת 2019, החל לגלם את דמותו של אית'ן לואיס בסדרת הטלוויזיה האמריקאית "אופוריה", אשר מבוססת על הסדרה הישראלית באותו שם שיצרו טמירה ירדני, רון לשם ודפנה לוין.
בשנת 2020 החל לשחק בתפקיד ראשי בסדרת הטלוויזיה "דאש ולילי" בנטפליקס. באותה שנה הוא שיחק בתפקיד ראשי בדרמה הרומנטית בהפקת אמזון "קמיקאל הארטס".
בשנת 2022 שיחק בסרט הנעורים "עושות נקמה" מבית נטפליקס, בתפקיד הגברי הראשי בתור מקס ברוסארד, תלמיד יהודי הלומד בבית הספר התיכון ביחד עם דמויותיהן של מאיה הוק וקמילה מנדס.
בשנת 2024 שיחק בסרט "זאבים" לצד ג'ורג' קלוני ובראד פיט.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | שעון מתקתק | ג'יימס |  |
| 2012 | למצוא את האחת | אדם ליפשיץ הצעיר |  |
| 2013 | יחידת גנגסטרים | פיט |  |
| 2013 | מלכי הקיץ | ארון |  |
| 2015 | הקרבה | טים |  |
| 2015 | ערים של נייר | בן סטרלינג |  |
| 2017 | All Summers End | האנטר גורסקי |  |
| 2017 | מה עם בראד? | טרוי סלואן |  |
| 2017 | נערות הטרגדיה | קרייג תומפסון |  |
| 2017 | אנחנו לא שייכים לכאן | דייבי |  |
| 2018 | סוף התיכון | ג'יימס |  |
| 2018 | פאזל | גייב |  |
| 2019 | סיפורים מפחידים שמספרים בחשיכה | טומי מילנר |  |
| 2020 | קמיקאל הארטס | הנרי פייג' |  |
| 2022 | עושות נקמה | מקס ברוסארד |  |
| 2022 | Mosquito | קולט רוסדייל |  |
| 2023 | The Starling Girl | בן טיילור |  |
| 2023 | The Line | גטיס אובריאן |  |
| 2024 | הזאבים | קיד |  |
| 2026 | Weapons |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | The Inbetweeners | טוד קופר | 4 פרקים |
| 2014 | חסרי בושה | הנרי מקנאלי | פרק: "Emily" |
| 2014 | עמק הסיליקון | הקרבר | פרק: "Third Party Insourcing" |
| 2015–2016 | המתים המהלכים | רון אנדרסון | 9 פרקים |
| 2017 | סינגל מילפית | קייסי | 2 פרקים |
| 2018 | האמריקאים | ג'קסון ברבר | 2 פרקים |
| 2019–הווה | אופוריה | איתן לואיס | תפקיד חוזר (עונה 1) תפקיד ראשי (עונה 2); 13 פרקים |
| 2019–2021 | החיים עצמם | מארק מקיאון | 7 פרקים |
| 2020 | דאש ולילי | דאש | תפקיד ראשי; 8 פרקים |
| 2024 | Penelope | סאם |  |
הערות שוליים

↑  Palmieri, Lea (21 באוגוסט 2020). "Chemical Hearts Star Austin Abrams On The Art of Leaving An Awkward Voicemail". Decider. נבדק ב-26 באוגוסט 2020. [H]is 24th birthday is on September 2nd... {{cite news}}:  (עזרה)
↑  "Sarasota's Austin Abrams Appears on AMC's The Walking Dead". Sarasota Magazine. נבדק ב-26 באפריל 2018. {{cite web}}:  (עזרה)
↑  "HBO's Euphoria, co-produced by Drake, is based on an Israeli show". 16 באפריל 2019. {{cite web}}:  (עזרה)
↑  https://ethnicelebs.com/austin-abrams
↑  "Walking Dead Bosses Dissect "Big Pivotal Moment" in "Horrifying" Midseason Premiere". The Hollywood Reporter. נבדק ב-11 באוקטובר 2016. {{cite web}}:  (עזרה)
↑  "Austin Abrams and Beau Mirchoff Join Indie Drama Grass Stains". deadline.com. 16 ביולי 2013. נבדק ב-17 ביולי 2013. {{cite web}}:  (עזרה)
↑  "Mike White on Brad's Status, Jack Black and The Emoji Movie". www.independent.co.uk. נבדק ב-8 בספטמבר 2020. {{cite web}}:  (עזרה)
↑  "Austin Abrams Is Hollywood's Go-To Cougar-bait". 8 במאי 2018. {{cite web}}:  (עזרה)
↑  Petski, Nellie Andreeva,Denise; Andreeva, Nellie; Petski, Denise (31 באוקטובר 2018). "Euphoria: Algee Smith & Austin Abrams Cast In HBO Teen Drama Series". {{cite web}}:  (עזרה)
↑  "Scary Stories to Tell in the Dark | SHOWTIME". SHO.com. נבדק ב-8 בספטמבר 2020. {{cite web}}:  (עזרה)
↑  "Austin Abrams Plays Yet Another Soft Boy In Dash & Lily". Bustle.
↑  Lattanzio, Ryan (29 ביולי 2020). "Chemical Hearts Trailer: Lili Reinhart, Austin Abrams Lead Amazon's Teen Heartbreaker". IndieWire. נבדק ב-8 בספטמבר 2020. {{cite web}}:  (עזרה)
↑  Palmieri, Lea (8 במאי 2018). "Austin Abrams Is Hollywood's Go-To Cougar-bait". Decider. {{cite web}}:  (עזרה)
↑  Shoemaker, Allison (16 במאי 2018). "Between two conversations, The Americans do battle and seek absolution". The AV Club. {{cite web}}:  (עזרה)
| --- | --- |
בקרת זהויות :  BIBSYS: 1671433161164  BNE: XX5789290  GND: 1084234521  ISNI: 0000 0004 5402 5932  LCCN: no2016096054  VIAF: 117145663033405071291   WorldCat (עם VIAF): 117145663033405071291
דה קיד לארוי

| --- | --- |

 לידה:  17 באוגוסט 2003 (בן 21) וטרלו, אוסטרליה 
 שם לידה:  Charlton Kenneth Jeffrey Howard 
 שם במה:  The Australian Grand Prix 
 מוקד פעילות:  אוסטרליה 
 תקופת הפעילות:  מ-2018 
 סוגה:  היפ הופ • פופ ראפ • טראפ • פופ • R&B • סינת'-פופ • פופ רוק • ראפ רוק • רוק אלטרנטיבי • אימו ראפ
 שפה מועדפת:  אנגלית אוסטרלית 
 חברת תקליטים:  קולומביה רקורדס, גרייד איי פרודקשיינס 
 פרסים והוקרה:  Billboard 21 Under 21 (2021) 
 laroifamily.com
 פרופיל ב-IMDb
 
צ'רלטון קנת ג'פרי הווארד (באנגלית: Charlton Kenneth Jeffrey Howard; נולד ב-17 באוגוסט 2003), הידוע בשם הבמה דה קיד לארוי (The Kid Laroi), הוא ראפר, זמר ופזמונאי אוסטרלי. התפרסם ברחבי העולם עם הצלחת שירו "Stay" עם ג'סטין ביבר.
ראשית חייו

צ'רלטון הווארד נולד לאם אבורג'ינית ולאב צרפתי. הוא חבר בקבוצת קמילארוי (Gamilaraay), שממנה נגזר שם הבמה שלו. סבא רבא רבא של לארוי היה חלק מהדור הגנוב, נלקח ממשפחתו והוכנס למשפחה לבנה ואמרו לו שהוא ספרדי בגלל גוון כהה יותר. מאוחר יותר מצא שהוא היה אבורג'יני כשהיה בן 18.
לארוי נולד ב-17 באוגוסט 2003 בוטרלו, פרבר ליד רדפרן שבדרום הפנימי של סידני, אוסטרליה. אמו ודודו גידלו אותו. לאחר מכן עבר לגור בברוקן היל, עיירת חוץ מרוחקת, בגיל 7. כשהיה בן 11, לארוי חזר לווטרלו וכעבור שנתיים החל את הקריירה המוזיקלית שלו. מגיל צעיר, אמו הייתה מנגנת לו מוזיקה מאת הפוג'יז, אריקה באדו וטופאק שאקור.
קריירה > 2015–2019: תחילת הקריירה וחוזה הקלטות

ב-2015 פגש לארוי, שנודע אז כצ'רלטון, את המנטור והמפיק לשעבר שלו די ג'יי ליידיקילר. הוא הופיע במסיבה שלליידי קילר לקבלת פנים חיובית, ונוהל על ידו. בסופו של דבר, הם הקימו צמד בשם "דרים טים", ולארוי אימץ את שם הבמה הנוכחי שלו. הצמד זכה לתשומת לב מקומית והופיע ליד אזור אדלייד. מסיבות לא ידועות התפרק הצמד. לארוי התגלה אז על ידי התקליטן די ג'יי זיגי והוחתם בלייבל שלו, ART Management. בשנת 2018, הוציא את מיני-אלבום הבכורה שלו, 14 With a Dream. באותה השנה, לארוי זכה לתשומת לב לאחר שהגיע לגמר בתחרות Triple J Unearthed. מאוחר יותר, בשנת 2019, חתם על חוזה הקלטות עם חברת התקליטים של הראפר ליל ביבי (אנ'), "גרייד איי פרודקשיינס" ועם קולומביה רקורדס. לארוי ליווה את הראפר ג'וס וורלד, תוך שתמך בו בסיבובי ההופעות הלאומיים באוסטרליה בין השנים 2018-2019. בדצמבר 2019 זכה לארוי לתשומת לב בינלאומית כאשר הווידאו קליפ לשירו, "Let Her Go" הועלה בערוץ היוטיוב Lyrical Lemonade.
קריירה > 2020–הווה: F*ck Love

בשנת 2020, שירו, "Diva", בהשתתפות ליל טקה, פורסם בערוץ היוטיוב Lyrical Lemonade. הקליפ צבר במהירות למעלה מ-20 מיליון צפיות. במרץ 2020 הוציא את "Addison Rae", שיר על שמה של הטיקטוקרית הפופולרית אדיסון ריי. באפריל 2020 שיתף פעולה עם הראפר ליל טיג'יי, בשיר "Fade Away". ב-12 ביוני 2020 פרסם לארוי את שיתוף הפעולה שלו עם הראפר ג'וס וורלד המנוח, "Go". השיר היה לסינגל הראשון של לארוי שהגיע למצעד הבילבורד הוט 100, תוך שהופיע לראשונה במקום ה-52 במצעד. ביולי, פורסם אלבומו של ג'וס וורלד לאחר מותו, Legends Never Die, בו התארח לארוי בשיר "Hate the Other Side", שהגיע היישר אל המקום העשירי במצעד הבילבורד הוט 100, והפך לשיר הראשון של לארוי שהגיע לעשירייה הפותחת במצעד. ב-17 ביולי, הוציא לארוי את "Tell Me Why", שיר מחווה לג'וס וורלד והסינגל השני מתוך המיקסטייפ F*ck Love. ב-24 ביולי, הוציא את המיקסטייפ, שהגיע היישר אל המקום השמיני במצעד הבילבורד 200. באוקטובר 2020, הוציא את הסינגל "So Done", שהגיע למקום ה-59 במצעד הבילבורד הוט 100. בחודש לשאחר מכן, יצאה מהדורת דלוקס של מיקסטייפ הבכורה שלו, בשם F*ck Love (Savage), שהעלתה את המיקסטייפ למקום השלישי במצעד הבילבורד 200 והנחילה עבור לארוי סינגלים חדשים במצעד הבילבורד הוט 100. ב-8 בדצמבר 2020, הוציא לארוי את השיר "Reminds Me of You", בשיתוף ג'וס וורלד, ביום השנה למותו.
ב-9 ביולי 2021 הוציא את הסינגל "Stay", ביחד עם ג'סטין ביבר, שהגיע למקום השלישי במצעד הבילבורד הוט 100. ב-23 ביולי 2021, יצאה מהדורת דלוקס נוספת למיקסטייפ הבכורה של לארוי, הנקראת F*ck Love 3: Over You. לאחר צאתה, הגיע המיקסטייפ למקום הראשון במצעד הבילבורד 200, ובכך הפך לארוי לראפר האוסטרלי הראשון שהגיע להישג זה.
נכון לחודש אוקטובר 2021, הוא צבר כ-1.8 מיליארד השמעות בפלטפורמות הסטרימינג. הוא קיבל מועמדות בטקס פרסי גראמי ה-64 בקטגוריית תגלית השנה. הוא נכלל ברשימת פורבס 30Under30 לשנת 2022.
אלבום הבכורה שלו, The First Time, יצא לאור בנובמבר 2023.
בשנת 2024 שיחק בסרט קומדיית האסונות "Y2K" בתור כריס.
חיים אישיים

לארוי מתגורר בלוס אנג'לס, קליפורניה עם אימו ואחיו הקטן, אוסטין.
דיסקוגרפיה > אלבומי אולפן

2023 The First Time
דיסקוגרפיה > מיקסטייפים

2020: F*ck Love
דיסקוגרפיה > מיני-אלבומים

2018: 14 with a Dream
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס המוזיקה של MTV אירופה | האמן האוסטרלי הטוב ביותר | דה קיד לארוי | מועמדות |  |
| 2024 | פרס המוזיקה של ARIA | אמן הסולו הטוב ביותר | The First Time [Deluxe Version] | מועמדות |  |
| 2024 | פרס המוזיקה של ARIA | שיר השנה | "Nights Like This" | מועמדות |  |
הערות שוליים

1 2  "The Kid Laroi | The Heat is On and it feels good". Flaunt Magazine.
↑  "Meet The Kid LAROI, The 17-Year-Old From Sydney Who's Smashing The US Music Charts". 18 באוגוסט 2020. {{cite web}}:  (עזרה)
↑  "Tame Impala, Kylie Minogue, The Kid LAROI hit career highs in the US". 10 באוגוסט 2020. {{cite web}}:  (עזרה)
1 2  "Meet 14 Year old Indigenous rapper from Redfern, LAROI!!". Capacite. 13 בדצמבר 2017. {{cite web}}:  (עזרה)
↑  "Why The Kid Laroi cracking the US charts is a big deal for Australian hip-hop". Red Bull.
↑  "A Guide To The Kid LAROI, The 16-Year-Old Indigenous Rapper Taking Over The Charts". Junkee. 11 באוגוסט 2020. {{cite web}}:  (עזרה)
↑  Moran, Robert (13 באוגוסט 2020). "The Kid LAROI, the pride of Waterloo, takes on the world". The Sydney Morning Herald. {{cite web}}:  (עזרה)
↑  "Indie Artist of the Week:The Kid Laroi". 21 באוקטובר 2018. {{cite web}}:  (עזרה)
↑  "Emerging sixteen year old prodigy THE KID LAROI releases debut mixtape F*CK LOVE today". amnplify.com.au.
↑  "The Break Presents: The Kid Laroi". XXL Mag.
↑  Medcalf, Caitlin. "Atw 2019 The Kid Laroi". Purple Sneakers. נבדק ב-18 בינואר 2020. {{cite web}}:  (עזרה)
↑  "Watch Some Clips Of Juice Wrlds Final Tour Taken In Australia". musicfeeds.com. נבדק ב-18 בינואר 2020. {{cite web}}:  (עזרה)
↑  "Niche Agency Signs The Kid Laroi". themusicnetwork.com.
↑  "Article". sniffers.co.nz.
↑  Langford, Jackson (11 ביוני 2020). "The Kid Laroi announces new single with Juice WRLD, 'GO!'". NME. נבדק ב-11 ביוני 2020. {{cite web}}:  (עזרה)
↑  William Cowen, Trace (17 ביולי 2020). "The Kid LAROI honors friend and mentor Juice WRLD with tribute track "Tell Me Why"". Complex. נבדק ב-20 ביולי 2020. {{cite web}}:  (עזרה)
↑  Abel, Shifferaw (8 בדצמבר 2020). "The Kid Laroi Drops "Reminds Me of You" With Posthumous Juice WRLD Vocals". Complex. נבדק ב-8 בדצמבר 2020. {{cite web}}:  (עזרה)
↑  Caulfield, Keith (1 באוגוסט 2021). "The Kid LAROI's 'F**k Love' Jumps to No. 1 on Billboard 200 Albums Chart". Billboard. נבדק ב-1 באוגוסט 2021. {{cite web}}:  (עזרה)
↑  21 Under 21: See Who Made the 2021 List, Billboard (באנגלית)
↑  Forbes 30 Under 30 2022: Music, Forbes (באנגלית)
↑  Norris, John (16 ביוני 2020). "The Kid LAROI talks 'Go' collab with 'big brother' Juice WRLD & relationship-fueled 'F--k Love' project". Billboard. נבדק ב-24 ביוני 2020. {{cite web}}:  (עזרה)
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
↑  "ARIA Awards 2024: Royel Otis takes home four awards and Troye Sivan three". ABC News (בAustralian English). 2024-11-20. נבדק ב-2024-12-05.
| דה קיד לארוי |
| --- | --- | --- |
| מיקסטייפ | F*ck Love (F*ck Love 3: Over You) |  |
| סינגלים | "Diva" • "Addison Rae" • "Go" • "Tell Me Why" • "Need You Most (So Sick)" • "So Done" • "Reminds Me of You" • "Without You" • "Stay" • "Thousand Miles" |  |
| --- | --- |
בקרת זהויות :  BnF: cb46766591q (data)  GND: 1243179821  ISNI: 0000 0004 8372 2956  LCCN: n2022020774  MusicBrainz: 80609a00-b394-4a49-975b-2db6b543fa97  VIAF: 6351163464765705680005   WorldCat (עם VIAF): 6351163464765705680005
סמל הטריטוריה הבריטית באוקיינוס ההודי

| --- | --- |

 פרטים
 תאריך אימוץ:  1990
 התקנים
 ציצה:  כתר כסוף, טירה אדומה, דגל הטריטוריה מונף
 מגן:  רבע עליון: יוניון ג'ק חצי אמצעי: עץ דקל וכתר אדוארד הקדוש רבע תחתון: שלושה קווים גליים לבנים
 תומכים:  שני צבים
 חלקה:  חוף ים משובץ קונכיות
 מוטו:  לטינית: In tutela nostra Limuria - (לימוריה בחזקתנו)
סמל הטריטוריה הבריטית באוקיינוס ההודי הוענק לטריטוריה בשנת 1990.
הסמל הוא שלט אצולה, במרכזו המגן שברבעו העליון מופיע היוניון ג'ק, בחצי האמצעי עץ דקל וכתר אדוארד הקדוש, וברבע התחתון שלושה קווים גליים לבנים המייצגים את האוקיינוס ההודי.
שני התומכים של השלט הם צב ים ירוק וצב ים קרני המייצגים את בעלי החיים של הטריטוריה. בראש השלט ישנו כתר וטירה שעליה דגל הטריטוריה.
מתחת המגן רשום מוטו הטריטוריה: In tutela nostra Limuria - "למוריה בחזקתנו".
הדקל והכתר המלכותי מופיעים גם על דגל הטריטוריה.
ראו גם

גלריית סמלי הממלכה המאוחדת
פאבל בטיצקי

| --- | --- |

 לידה:  27 ביוני 1910 חרקוב, האימפריה הרוסית האימפריה הרוסית
 פטירה:  17 בפברואר 1984 (בגיל 73) מוסקבה, ברית המועצות ברית המועצות
 מקום קבורה:  בית הקברות נובודוויצ'יה 
 מדינה:  ברית המועצות 
 השכלה:  אקדמיית פרונזה  האקדמיה הצבאית של המטכ"ל של צבא רוסיה 
 השתייכות:  הצבא האדום הצבא האדום
 תקופת הפעילות:  1926–1978 (כ־52 שנים)
 דרגה:    מרשל ברית המועצות
 תפקידים בשירות
 מפקד חיל ההגנה האווירית הסובייטי
 פעולות ומבצעים
 מלחמת העולם השנייה קרב דנייפר  קרב קורסון-צ'רקאסי  מבצע בגרטיון  מבצע פרוסיה המזרחית  הקרב על ברלין  הקרב על פראג
 עיטורים
  גיבור ברית המועצות   5 עיטורי לנין    עיטור מהפכת אוקטובר    5 עיטורי הדגל האדום    עיטור קוטוזוב מדרגה ראשונה    עיטור סובורוב מדרגה שנייה    עיטור קוטוזוב מדרגה שנייה
 
פאבל פיודורוביץ' בטיצקי (ברוסית: Павел Фёдорович Батицкий‏; 27 ביוני 1910 – 17 בפברואר 1984), קצין בכיר בצבא ברית המועצות, מרשל ברית המועצות.
ביוגרפיה

פאבל בטיצקי נולד בחרקוב (אז בתחומי האימפריה הרוסית, כיום באוקראינה) למשפחת פועלים ממוצא רוסי. לאחר סיום בית ספר היסודי המשיך את לימודיו בבית הספר המקצועי ליד מפעל למנועים המקומי.
בשנת 1924 הוא החל ללמוד בפנימייה קדם-צבאית ובשנת 1926 נשלח לבית הספר לקציני פרשים. בשנים 1929–1935 שירת בחיל הפרשים. בשנים 1935–1938 בטיצקי למד באקדמיה צבאית על שם פרונזה במוסקבה. לאחר סיום האקדמיה הוא המשיך בשרות במחלקת מבצעים של המטה הכללי הרוסי. מספטמבר 1939 ועד לדצמבר 1940 בטיצקי היה בשליחות בסין כחלק של קבוצת יועצים סובייטים ליד המטה של צ'יאנג קאי שק. עם חזרתו לברית המועצות הוצב ביחידה צבאית בשטח ליטא הסובייטית.
ביוגרפיה > מלחמת העולם השנייה

לויטננט קולונל בטיצקי השתתף בקרבות המלחמה החל מימיה הראשונים. הוא השתתף בקרבות בלימה בשטח ליטא ונסוג ביחד כל הכוחות של הצבא האדום מזרחה. במהלך שנת 1942 לחם בטיצקי בחלק המרכזי של החזית נגד הנאצים. בשנת 1943 הוא לחם בשטח אוקראינה ויחידה בפיקודו חצתה פעמיים את נהר הדנייפר. בשנת 1944 הוא לחם בחלק הדרומי של אוקראינה ויחידה שלו הייתה בין הראשונות שהגיעו לגבול ברית המועצות וחצו אותה לכיוון רומניה. את הקרבות של המלחמה הוא סיים בשטח צ'כוסלובקיה. במהלך המלחמה הוא הומלץ פעמיים לתואר גיבור ברית המועצות אך בסופו של דבר התואר לא הוענק לו. בשנת 1965 הוענק לו את התואר האמור על פעילותו במהלך מלחמת העולם השנייה. את המלחמה הוא סיים בדרגת גנרל.